Trei tineri au fost arestaţi preventiv după ce au jefuit un bătrân de 85 de ani din București. Şi-au urmărit victima de la bancă, de unde a retras o sumă de bani, până în autobuz. Acolo i-au furat un plic din buzunarul hainei, în care se aflau 2.000 de lei. După ce s-au văzut cu banii au fugit imediat.

Ghinionul lor a fost că au fost surprinşi într-o filmare făcută de un alt şofer care avea o cameră montată pe bord.

Se vede cum cei trei ies din spatele unui autobuz şi se urcă apoi în fugă într-o maşină. Bărbaţii au între 29 şi 38 de ani şi sunt cercetaţi pentru furt calificat.